钦定古今图书集成/明伦汇编/官常典/第709卷 > 陈容
## 钦定古今图书集成/明伦汇编/官常典/第709卷 > 陈容

按《后汉书臧洪传》：“洪邑人陈容，少为诸生，亲慕于洪，
随为东郡丞。先城未败，洪使归绍。时容在坐，见洪当
死，起谓绍曰：‘将军举大事，欲为天下除暴，而专先诛
忠义，岂合天意？臧洪发举为郡将，奈何杀之’？绍惭，使
人牵出，谓曰：‘汝非臧洪畴，空复尔为’！容顾曰：‘夫仁义
岂有常所，蹈之则为君子，背之则为小人。今日宁与
臧洪同日死，不与将军同日生也’！”遂复见杀。在绍坐
者，无不叹息，窃相谓曰：“如何一日戮二烈士？”